బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
విరాట్ కోహ్లికి మరో అరుదైన గుర్తింపు
టీమిండియా కెప్టెన్ విరాట్ కోహ్లికి మరో అరుదైన గౌరవం దక్కనుంది. ఢిల్లీలోని మేడమ్ టుస్సాడ్స్ మ్యూజియంలో కోహ్లి మైనపు విగ్రహాన్ని ఏర్పాటు చేయనున్నారు.
Samayam Telugu | Updated:
Mar 28, 2018, 05:09PM IST
విరాట్ కోహ్లికి మరో అరుదైన గుర్తింపు
టీమిండియా కెప్టెన్ విరాట్ కోహ్లికి అరుదైన గౌరవం దక్కనుంది. ఢిల్లీలోని మేడమ్ టుస్సాడ్స్ మ్యూజియంలో కోహ్లి మైనపు బొమ్మను ఉంచనున్నారు. సచిన్, కపిల్ దేవ్, ఫుట్‌బాల్ ఆటగాడు క్రిస్టియానో రొనాల్డోల విగ్రహాల సరసన విరాట్ విగ్రహాన్ని ఏర్పాటు చేయనున్నారు. టుస్సాడ్స్ మ్యూజియంలో తన మైనపు బొమ్మను ఉంచడం పట్ల కోహ్లి ఆనందం వ్యక్తం చేశాడు. జీవితాంతం గుర్తుండిపోయేలా తన బొమ్మను అక్కడ ఉంచేందుకు వీలుగా ఓపిగ్గా కొలతలు తీసుకున్న టుస్సాడ్స్ మ్యూజియం సిబ్బందికి విరాట్ ధన్యవాదాలు తెలిపాడు.
కోహ్లి శరీర కొలతలు తీసుకోవడం కోసం లండన్ టూస్సాడ్స్ మ్యూజియం నుంచి నిపుణులైన ఆర్టిస్టులు ఇండియాకు వచ్చారు. ఢిల్లీలోని మేడమ్ టుస్సాడ్స్ మ్యూజియంలో గ్లామర్, స్పోర్ట్స్, హిస్టరీ, రాజకీయాలు తదితర రంగాల్లో ప్రపంచవ్యాప్తంగా గుర్తింపు పొందిన ప్రముఖు మైనపు విగ్రహాలు ఉన్నాయి. లండన్, న్యూయార్క్, ఓర్లాండో, ఆమ్‌స్టర్‌డం, బెర్లిన్, వియన్నా, బ్యాంగ్‌కాక్, హాంగ్ కాంగ్, టోక్యో, సింగపూర్, సిడ్నీ తదితర నగరాల్లో టుస్సాడ్స్ మ్యూజియంలు ఉన్నాయి.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.